จีนคาดการบริโภคภายในประเทศเฟื่องฟูปีนี้ สวนทางเศรษฐกิจชะลอตัว
จีนคาดการบริโภคภายในประเทศที่เฟื่องฟูในปีนี้ จะช่วยผลักดันเศรษฐกิจจีนในปีนี้
22 ม.ค. 2559

กระทรวงพาณิชย์จีนเปิดเผยว่า การบริโภคภายในประเทศจีนจะขยายตัวอย่างต่อเนื่องในปี 2559 โดยเว็บไซต์กระทรวงพาณิชย์จีนระบุว่า การบริโภคซึ่งคิดเป็น 66.4% ของผลิตภัณฑ์มวลรวมภายในประเทศ (GDP) ของจีน จะยังคงเป็นแรงขับเคลื่อนที่แข็งแกร่งขึ้นในการผลักดันการเติบโตทางเศรษฐกิจปีนี้ เนื่องจากการปฏิรูปภาวะอุปทานเริ่มเห็นผล
กระทรวงพาณิชย์จีนคาดกว่า การปฏิรูปภาวะอุปทานจะกระตุ้นการบริโภคของจีนในภาคต่างๆ อาทิ โซลูชั่นพลังงานอัจฉริยะ บริการ และผลิตภัณฑ์ที่เป็นมิตรกับสิ่งแวดล้อม
สำหรับการปฏิรูปภาวะอุปทาน ซึ่งเป็นคำที่บรรดานักเศรษฐศาสตร์จีนนิยมเรียกนั้น มุ่งเน้นการจัดหาคุณภาพและบริการที่ดีขึ้น ต้นทุนในธุรกิจที่ต่ำลง การบริโภคที่แข็งแกร่งขึ้น
การปฏิรูปดังกล่าวถูกมองว่าเป็นกุญแจสำคัญของการเติบโตของจีนในอนาคต เนื่องจากเป็นความพยายามเพื่อสร้างเสถียรภาพให้แก่การเติบโตในระยะสั้น ควบคู่ไปกับการเปลี่ยนผ่านจากแบบแผนเศรษฐกิจที่ขับเคลื่อนด้วยการส่งออกและการลงทุน ไปสู่แบบแผนที่ผลักดันการใช้จ่ายของผู้บริโภค นวัตกรรม และบริการที่แข็งแกร่งขึ้น สำนักข่าวซินหัวรายงาน